Jew Bawbaw: Isem ta' karattru mill-ħsieb u l-immaġinazzjoni li l-kbar kienu jużaw biex ibeżżgħu t-tfal bih. Eż. 'Ara ġej il-babaw' (anke baw baw). Mid-dehra ma kienux biss il-Maltin, li kienu jbeżżgħu t-tfal bil-Babaw. Fl-Italja u anke fi Franza l-kbar kienu jbeżżgħu lit-tfal bil- bau bau . F'Venezja lit-tfal ukoll jgħidulhom ' Se non stai bravo viene il babau e ti porta via'. A. de S. jgħid li fi żmienu t-tfal ukoll kienu jbeżżgħu lil xulxin bil-babaw. Fil-karnival ta' Venezja l-karattru tal- Bau Bau hu rraffigurat minn bniedem liebes maskra bajda msejħa La Bauta. Ma' din il-maskra tintlibes ukoll daqna sewda, kappell trikott u mantell li jgħatti l-ġisem kollu. L-influwenza tal-kultura Venezjana kienet tinħass f'Malta speċ minħabba l-kummerċ u l-alleanzi navali li kienu jeżistu bejn Malta u Venezja fis-sekli sbatax u tmintax. Biss din il-kelma setgħet ukoll daħlet f'Malta minn Sqallija għax wara kollox din il-gżira hi eqreb lejn Malta u l-kummerċ kienikbar minn dak ma' Venezja. Illum il-kelma babaw tintuża wkoll b'sens superlattiv u pożitiv. Eż. 'Għandu dar babaw' – jiġ. – għandu dar sabiħa ħafna; Sors: www.delpiano.com .